Petteri Orpo, Lenita Toivakka ja Laura Räty.

Petteri Orpo, Lenita Toivakka ja Laura Räty. Yle Uutisgrafiikka

Kokoomus on julkistanut uudet ministerinimityksensä.

Sosiaali- ja terveysministeri Paula Risikko siirtyy liikenne- ja kuntaministeriksi Henna Virkkusen tilalle. Hänen tilalleen sosiaali- ja terveysministeriksi tulee Helsingin apulaiskaupunginjohtaja Laura Räty.

Jan Vapaavuori pysyy elinkeinoministerinä.

Eduskuntaryhmän puheenjohtajasta Petteri Orposta tulee maa- ja metsätalousministeri. Salkun nykyinen haltija Jari Koskinen ei ole ehdolla seuraavissa eduskuntavaaleissa.

Lenita Toivakka puolestaan nousee Alexander Stubbin tilalle eurooppa- ja ulkomaankauppaministeriksi.

Eurooppa- ja ulkomaankauppaministeri Alexander Stubb nimitetään pääministeriksi huomenna. Liikenne- ja kuntaministeri Henna Virkkunen on valittu europarlamenttiin.

Tasavallan presidentti vahvistaa ministerinimitykset huomenna.